Rozhodnutie Rady
z 27. októbra 2003,
o uzatvorení Dohody medzi Európskym spoločenstvom a Ruskou federáciou, ktorou sa mení a dopĺňa Dohoda medzi Európskym spoločenstvom uhlia a ocele a vládou Ruskej federácie o obchode a určitých výrobkov z ocele z 9. júla 2002
(2004/42/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, najmä na jej článok 133, v súvislosti s prvým pododsekom článku 300 odsek 2 a prvým pododsekom článku 300 odsek 3,
so zreteľom na návrh Komisie,
keďže:
(1) Dohoda o partnerstve a spolupráci ustanovujúca partnerstvo medzi Európskymi spoločenstvami a ich členskými štátmi na jednej strane a Ruskou federáciou na strane druhej [1], nadobudla platnosť 1. decembra 1997;
(2) článok 21 Dohody o partnerstve a spolupráci, ustanovil, že obchod s výrobkami, ktoré spadajú pod Dohodu medzi Európskym spoločenstvom uhlia a ocele (ďalej "ESUO") sa spravuje podľa rozhodnutia hlavy III., okrem jej článku 15, a predpismi jednej dohody;
(3) 9. júla 2002 ESUO a vláda Ruskej federácia uzavrela dohodu, týkajúcu sa obchodu s určitými výrobkami z ocele [2], schválenú v mene ESUO rozhodnutím Komisie ESUO 2002/603 [3];
(4) platnosť Zmluvy o ESUO uplynula dňa 23. júla 2002. V súlade s článkom 10 odsek 2 Dohody o obchode s určitými výrobkami z ocele sa zmluvné strany dohodli, že budú pokračovať a všetky práva a povinnosti by sa mali predĺžiť aj po ich uplynutí lehoty platnosti;
(5) strany začali konzultácie na základe ustanovení schválenej zápisnice č. 2 uvedenej dohody a dohodli sa, že okruh výrobkov dohody má byť rozšírený, aby obsahoval aj skupiny výrobkov SA5 a SA6 spolu s množstevným limitom,
ROZHODLA TAKTO:
Článok 1
1. Týmto sa v mene spoločenstva schvaľuje Dohoda medzi Európskym spoločenstvom a Ruskou federáciou, ktorou sa mení a dopĺňa Dohoda medzi Európskym spoločenstvom uhlia a ocele a vládou Ruskej federácie o obchode a určitých výrobkov z ocele z 9. júla 2002.
2. Text dohody je pripojený k tomuto rozhodnutiu.
Článok 2
Predseda Rady sa týmto oprávňuje určiť osobu splnomocnenú podpísať dohodu podľa článku 1.
V Luxemburgu 27. októbra 2003